देवी धुआं करातीं बारिश, माता बुशाई भविष्यवाणी कर लोगों को करतीं सचेत
हिमाचल में राजाओं का राज पाठ भले ही खत्म हो गया, लेकिन आज भी मंडी के अंतरराष्ट्रीय शिवरात्रि मेले में रियासतकाल की झलक देखने को मिलती है। अंतरराष्ट्रीय महोत्सव में सदियों पुरानी परंपरा का आज भी निर्वहन किया जा रहा है।
हिमाचल में राजाओं का राज पाठ भले ही खत्म हो गया, लेकिन आज भी मंडी के अंतरराष्ट्रीय शिवरात्रि मेले में रियासतकाल की झलक देखने को मिलती है। अंतरराष्ट्रीय महोत्सव में सदियों पुरानी परंपरा का आज भी निर्वहन किया जा रहा है। इस बार प्रशासन ने 216 देवी-देवताओं को अंतरराष्ट्रीय शिवरात्रि में भाग लेने के लिए आमंत्रित किया था। 7 दिवसीय चलने वाले शिवरात्रि महोत्सव का आज आखिरी दिन है।
कल से सारे देवी-देवता अपने-अपने स्थान जाना शुरू कर देंगे। मंडी जिला में प्राचीन काल के कुछ ऐसे देवी-देवता भी हैं जिनका अपना अलग इतिहास है और अलग अलग मान्यता है। इनमें देवी कश्मीरी कश्मीरी भी एक हैं। जिनके क्षेत्र में चमड़े और शराब पर पूर्ण प्रतिबंध है।
देवी कश्मीरी
इस माता का मंदिर मंडी जिला मुख्यालय से करीब 25 किलोमीटर दूर कुकलाह नामक स्थान पर है। देवी कश्मीरी के मंदिर सहित क्षेत्र में चमड़ा और शराब पर पूर्ण प्रतिबंध रहता है। मान्यता यह है कि यदि कोई व्यक्ति माता के नियम को तोड़ता है तो उसका विनाश हो जाता है।
देवी धुआं माता
देवी धुआं माता का मंदिर मंडी से 30 किलोमीटर दूर है। यह माता राज परिवार की माताओं में से एक हैं। अपने क्षेत्र में बारिश करवाने के लिए इनकी आराधना की जाती है। किसान-भगवान भी माता के सामने बारिश की फरियाद लेकर पहुंचते हैं।
माता बुशाई
माता बुशाई को बगलामुखी के रूप में भी पूजा जाता है। इस माता के मंदिर में हर वर्ष नवरात्रि के समय एक भव्य मेले का आयोजन करवाया जाता है। जिसमें माता के पुजारी द्वारा भविष्य की होने वाली घटनाओं से मनुष्यों को सचेत किया जाता है। साथ ही यह माता सुख शांति प्रदान करती हैं।
माता रूपेश्वरी
माता रूपेश्वरी का मंदिर मंडी के साधन बाजार में ही है। यह माता नरोल देवियों में से एक हैं। यह सिर्फ एक ही स्थान पर रहती हैं। महाशिवरात्रि में पहुंचे अन्य देवी-देवताओं के साथ ही राजमहल में बैठती हैं। इन माता को भी सुख-शांति की प्रतीक माना जाता है।